Lörts ja sulailma hallus asendusid nädala lõpupoole külmakraadide, täiskuu ja värske lumega ning pilve vahelt piiluv päikegi muutis meeleolu kohe lahedamaks. Miilupullid uhkeldavad võimsate karvaste sarvedega ja panevad üksteist aeg-ajalt paika, kui liiga lähestikku satuvad, kuid sõime äärde sööma sammuvad ikkagi sõbralikult kõrvuti.
#000001
Lakkhundid, keda külastajad just sageli ei näe, on nüüd talvel, kui puud raagus ja lumi maas, oma rebasekarva kasukaga paremini märgatavad. Enamasti tulevad nad peale keskpäeva aedikusse toiduks antud saakloomi krõmpsutama ja ülejääki tagavaraks tallele panema.
#000002
Kullimäe kotkaste kompleksi aga on piirama asunud rebane: esmaspäeval märkasid talitajad värskeid jälgi möödunud kevadel koorunud habekotkanooruki elupaiga lumel. Asja lähemalt uurides avastati, et rebane oli mööda võrku üles roninud ja ukse kohalt ennast sisse pressinud. Suuri kotkaid kiskja targu kimbutama ei lähe, vaid noolib nende toidulaualt liharibadega konte. Sellele vaatamata sulgesid töötajad kõik väikseimadki pilud, et kutsumata külalist eemal hoida.
#000003
Hallhülgeile anti mängimiseks punane pall. Loomad ujusid algul seda uurima, kuid väga palju emotsioone mänguasjad neis ei tekita. Seevastu saba liigutav mängukala, mis sel nädalal korsakite elu elavdamas käis, köitis vilgaste koerlaste tähelepanu küll. Lausa nii, et nad otsustasid kala urgu peita: 
#000004
Läinud laupäeva sulalumi ärgitas loomaaia looduskooli loomasõbrad laste loomaaia kääbuskitsedele ja kihnu maalammastele lumememmesid ehitama. Kitsekari end loomulikult tagasi ei hoidnud ja sõi lumememmed maiuspaladest – porgandist, lehisvihtadest, kuuseokstest ja isegi jõhvikamarjadest – kiiresti paljaks: 
#000005
Sel nädalavahetusel toimub üle Eesti talvine aialinnuvaatlus, sestap tasub ka loomaaias jalutades tähele panna nii põõsa otsas istuvat rasvatihast kui kuuseladvas passivat hallvarest. Kõige parem on linde jälgida muidugi soojast toast läbi akna toidumajakest silmas pidades. Igal juhul tasub vaatlusandmed kirja panna ja ornitoloogiaühingusse saata – nii saab osaleda Eesti populaarseimas ja suurimas harrastusteaduse algatuses. Täpsemad juhendid ornitoloogiaühingu kodulehel: 
#000007
Nagu jaanuaris ikka alustasid soojas siseruumis munemisega argusfaasanid.
#000008
Loomaaia siseekspositsioonid jäävad esialgu suletuks ka veebruaris.
#000010
KIK-i loodusretkedel tutvusid 2000 ukrainlast Eesti loodusega
#000023
Ära toida veelinde, eriti veel saiaga (2)
#000024
Aasta linnu auli kõlavat pulmalaulu kuuleb juba jaanuaris
#000025
Loomaaia talvistel õhtuhämaruse retkedel saab uudistada öise eluviisiga loomi, jätkuvad tasuta külastuspäevad lastele
#000026
Loomaaia jääkarupoegadel jätkus elujõudu vaid ligi nädalaks
#000027